en gu mr en mr de en fr en en en en en en gu de cs gu gu en gu gu en gu en gu gu en gu gu gu en gu gu gu gu gu en gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Bharti Singh And Harsh Limbachiyaa Officially Engagement
ભારતીએ કરી 7 વર્ષ નાના ગુજરાતી BF સાથે સગાઈ, 8 વર્ષથી કરતા હતા ડેટ
divyabhaskar.com | Jun 01, 2017, 12:00 PM IST
મુંબઈઃકોમેડિયન ભારતીસિંહે પોતાના લોંગ ટાઈમ બોયફ્રેન્ડ અને ગુજરાતી એવા હર્ષ લિમ્બાચિયા સાથે સગાઈ કરી લીધી છે. તાજેતરમાં ફેમિલીની હાજરીમાં આ કપલની રોકા સેરેમની થઈ હતી. જેની જાણકારી ભારતીએ ઈન્સ્ટાગ્રામ પર એક ફોટો પોસ્ટ કરી આપી હતી. રોકા સેરેમનનીના ફોટોઝમાં ભારતી રેડ એન્ડ ગોલ્ડન કલરના સૂટમાં જોવા મળી રહી હતી, જ્યારે હર્ષ ફોર્મલ ડ્રેસમાં જોવા મળી રહ્યો હતો. નોંધનીય છે કે, આ કપલ 8 વર્ષથી રિલેશનશીપમાં છે. મીડિયા રિપોર્ટ્સનું માનીએ તો હર્ષ ફિયાન્સી ભારતી(32)કરતા ઉંમરમાં 7 વર્ષ નાનો છે.
નવેમ્બર કે ડિસેમ્બરમાં કરશે લગ્ન
ભારતીના મતે લગ્નની તારીખ હજુ નક્કી થઇ નથી પરંતુ આ વર્ષના અંત નવેમ્બર-ડિસેમ્બરમાં લગ્ન કરવાનું પ્લાનિંગ છે. જે માટે ભારતી 1 મહિનાનો બ્રેક લેશે. જેથી તે ફ્રી થઇને લગ્ન માટે સમય પસાર કરી શકે.  નોંધનીય છે કે લગ્નને લઇને તૈયારીઓ પણ શરૂ કરવામાં આવી છે.
આગળની સ્લાઈડ્સમાં જાણો ભારતીસિંહ અને હર્ષના લગ્ન તથા અંગત લાઈફની બીજી વાતો
લગ્નને લઇને ખૂબ એક્સાઇટેડ છે ભારતી
ભારતી પોતાના લગ્નને લઇને ખૂબ જ એક્સાઇટેડ છે. ભારતીએ થોડા સમય પહેલા જ આપેલા એક ઇન્ટરવ્યુમાં કહ્યું હતું કે,"હું લગ્ન માટે ખૂબ જ એક્સાઇટેડ છું. આ સાથે જ મને લગ્નની સેરેમની જેમ કે, મહેંદી,પીઠી વગેરે માટે ખૂબ એક્સાઇટમેન્ટ છે. હું લગ્નની દરેક વિધિમાં સજીધજીને તૈયાર રહેવા ઇચ્છું છું. કારણકે આપણે જિંદગીભર મહેનત કરીએ છીએ. આવું કરવાનો મોકો બીજી વાર નહીં મળે." ભારતીએ જણાવ્યું કે, "મેં પ્રી-વેડિંગની તૈયારીઓ પણ શરૂ કરી છે. કારણકે શૂટિંગ અને પ્રોજેક્ટ તો હંમેશા રહેવાના છે. મારા લગ્ન માત્ર એકવાર જ થશે."
ફંક્શન માટે હર્ષને મનાવશે ભારતી
ભારતીએ જણાવ્યું હતું કે હર્ષ ખૂબ જ સિમ્પલ વ્યક્તિ છે. તેને વધુ શોરબકોર પસંદ નથી પરંતુ ભારતી જણાવે છે કે,"હું આ બધા રિવાજોને લઇને ખૂબ પોઝિટિવ છું. મને આ ખૂબ પસંદ છે. આ સાથે જ હર્ષને આ દરેક વાત માટે ખુશ થવું પડશે કારણકે હું તેની પત્ની બનવા જઇ રહી છું."
એક જ ઇન્ડસ્ટ્રિમાંથી આવે છે બન્ને
ભારતી અને હર્ષ બન્ને લાફ્ટર જોનરમાંથી આવે છે. ભારતી કોમેડિયન છે તો હર્ષ સ્ક્રિપ્ટ રાઇટર છે. બન્ને સાથે સાથે ટીવી શો 'કોમેડી સર્કસ'માં કામ કર્યું હતું. ઉપરાંત આ જોડી કોમેડી ક્લાસ અને કોમેડી નાઇટ બચાઓમાં પણ સાથે કામ કરી ચૂકી છે.
અનેક કોમેડી શોઝમાં રાઇટર રહેલો હર્ષ લિમ્બાચિયા ભારતી સાથેના ફોટોઝ સોશ્યિલ સાઇટ્સ પર શૅર કરતો રહે છે.  2014માં પણ મીડિયામાં આવી ચર્ચા હતી કે ભારતી સિંહ અને હર્ષ લિમ્બાચિયાએ ગુપચુપ સગાઇ કરી છે. જોકે, ત્યારે ભારતીએ આ ચર્ચાનું ખંડન કર્યું હતું.
ભારતી અને હર્ષ વારંવાર સાથે જોવા મળે છે.
કોણ છે ભારતી સિંહ?
ભારતીનો જન્મ 3 જુલાઇ 1986ના રોજ અમૃતસર, પંજાબમાં થયો હતો. તેને કોમેડી રીયાલિટી શો 'ધ ગ્રેટ ઇન્ડિયન લાફ્ટર ચેલેન્જ'ની ચોથી સિઝનથી અલગ ઓળખ મળી. ભારતી આ શોમાં સેકન્ડ રનર અપ રહી હતી. આ સિવાય ભારતી 'કોમેડી સર્કસ કે સુપરસ્ટાર', 'કોમેડી સર્કસ કે તનાસેન' અને 'જુબલી કોમેડી સર્કસ' જેવા શોમાં નજરે પડી ચૂકી છે. ભારતી પંજાબી ફિલ્મ્સ 'એક નૂર' (2011) અને 'યમલે જટ યમલે' (2012)માં જોવા મળી હતી. આ સિવાય તે અક્ષય કુમાર સ્ટારર 'ખિલાડી 786'માં નજરે પડી હતી.
(TV Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Bharti Singh And Harsh Limbachiyaa Officially Engagement
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.